Nafarroako Parlamentuko Mahaiak, 2022ko urtarrilaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:
1. Izapidetzeko onartzea Jorge Esparza Garrido jaunak aurkezturiko galdera, Nafarroako Gobernuak legegintzaldi honetan Europako funtsen kudeaketari begira egindako interes-adierazpenei buruzkoa.
2. Nafarroako Parlamentuko Aldizkari Ofizialean argitara dadin agintzea.
3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.
Iruñean, 2022ko urtarrilaren 10ean
Lehen lehendakariordea: María Inmaculada Jurío Macaya
GALDERAREN TESTUA
Nafarroako Gorteetako kide den eta Navarra Suma talde parlamentarioari atxikia dagoen Jorge Esparza Garrido jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak idatziz erantzun dezan:
1.- Nafarroako Gobernuak zenbat interes-adierazpen egin ditu legegintzaldi honetan Europako funtsen kudeaketari begira?
2.- Zer proiekturi lotuta egin ditu eta nori zuzenduak izan dira?
3.- Zenbat proiektu aurkeztu dira egin den horietako bakoitzean?
Iruñean, 2021eko abenduaren 30ean
Foru parlamentaria: Jorge Esparza Garrido
